მეთიუ როჟანსი: პუტინი დარწმუნებულია, რომ დასავლეთს გამბედაობა არ ეყოფა 
ამერიკელი ანალიტიკოსები ყირიმის რეფერენდუმის შედეგებს ეჭვის თვალით აღიქვამენ და სანქციების ხარისხზე განსხვავებულ მოსაზრებებს გამოთქვამენ
ვაშინგტონი — ყირიმის რეფერენდუმის ოფიციალური რეზულტატი ასეთია: ამომრჩევლის 97 პროცენტმა რუსეთთან შეერთებას დაუჭირა მხარი. ამომრჩევლის აქტივობა კი 80 პროცენტს შეადგენდა. რუსეთის პრეზიდენტი ვლადიმირ პუტინი ამბობს, რომ ყირიმის რეფერენდუმმა საერთაშორისო და დემოკრატიული ნორმები დააკმაყოფილა. თუმცა ანალიტიკოსები შედეგებს კითხვის ნიშნის ქვეშ აყენებენ. მათ შორის არის კოლუმბიის უნივერსიტეტის მკვლევარი რობერტ ლეგვოლდი: "“ -აცხადებს ვაშინგტონში ბაზირებული ვილსონის ცენტრის დირექტორი მეთიუ როჟანსკი ამბობს, რომ ყირიმის პრო-რუსული ძალები რეფერენდუმის ჩატარებას არ გადაწყვეტდნენ, თუ ისინი აბსოლუტურად არ იქნებოდნენ დარწმუნებული წარმატებაში. ამერიკის შეერთებული შტატები და ევროკავშირი რეფერენდუმს უკანონოს უწოდებენ და აცხადებენ, რომ მან უკრაინის კონსტიტუცია დაარღვია. ვაშინგტონი და ბრიუსელი მყისიერად გამოეხმაურნენ მომხდარს, და აკრძალვები მოგზაურობაზე დააწესეს, ასევე სავაჭრო სანქციები 28 რუსი და ოთხი უკრაინელი ოფიციალური პირის წინააღმდეგ დაადგინეს. თეთრი სახლის განცხადებით, სანქცირებული პირების რიცხვში პუტინის მოკავშრეებიც შედიან. მეთიუ როჟანსკი: როჟანსკი დასძენს, რომ ბოლო ერთი წლის განმავლობაში პუტინს ახლო მოკავშირეებისთვის რჩევის სახით უთქვამს, რომ მათ თავიდან უნდა აიცილონ ინვესტიციების საერთაშორისო ინსიტიტუტებში ჩადება. ამასთან, მეთიუ როჟანსკი ფიქრობს, რომ ამერიკის შეერთებული შტატების და ევროკავშირის სანქციები საკმაოდ მსუბუქია, იმასთან შედარებით, რაც რუსეთმა გააკეთა. მისი თქმით, კრემლმა ხომ სხვა ქვეყნის ანექსია მოახდინა. ექსპერტი მიიჩნევს იმასაც, რომ პუტინს არ სჯერა, როცა დასავლეთის ქვეყნები მას მეტი სანქციების დაწესებით ემუქრებიან, იმდენად რამდენადაც რუს ლიდერს არ ჰგონია, რომ დასავლეთს გამბედაობა ეყოფა დამატებითი სადამსჯელო ზომების გასატარებლად. როჟანსკი, აქვე, ფიქრობს იმასაც, რომ დასავლეთმა, მიუხედავად გადაწყვეტილებისა ბოლომდე მიიყვანოს სანქციები, მოსკოვი ვერ დაარწმუნა, რომ დასავლეთი თავად არის მზად შედეგები საკუთარ თავზე იწვნიოს. რობერტ ლეგვოლდი ფიქრობს, რომ უფრო ძლიერ სანქციებს უარყოფითი გავლენა ექნება გლობალურ ეკონომიკაზე. ორივე ანალიტიკოსი ვარაუდობს, რომ ძალიან რთული იქნება, შესაძლოა შეუძლებელიც კი იყოს, ყირიმში არსებული სიტუაციის შეცვლა. ექსპერტები ფიქრობენ იმასაც , რომ ძალიან საინტერესოა იმაზე დაკვირვება თუ რამდენად შორს წავა ვაშინგტონი ან ბრიუსელი რუსეთის დასჯისას და მოჰყვება თუ არა ამ ზომებს კონკრეტული შედეგი. ა.კ.